  Майя Бывальцева Туннэ но ӵуказе Удмуртиын гудыръямез возьмало. Кызьы ивортӥз мерлыко вотэсъёсын улосвыл гидрометцентрлэн пресс-секретарез Алла Шумихина, 9-тӥ пӧсьтолэзе элькунысь куд-ог ёросъёсын зол зороз. Тӧл кужмо пельтыны но йӧ усьыны быгатоз. Ӵуказе ӵукна, 10-тӥ пӧсьтолэзе, карез бус шобыртоз, нуназе гудыръялоз, ивортэ Ижкарлэн пресс-службаез. Омырын +23…+25 градус луоз, тӧл секундскын 5-10 метре пельтоз, гудыръяку кужмояны быгатоз. 11-тӥ пӧсьтолэзе Ижкарын пильмаськылоз, кӧня ке зорыны быгатоз, тӧл уйпалась секундскын 4-9 метре пельтоз. Уйин +13…+15, нуназе +21…+23 градус луоз. 12-тӥ пӧсьтолэзе элькунлэн шоркараз дырын-дырын зороз шуыса чаклало. Уйин +12…+14, нуназе +22…+24 градус возиськоз.  Тегъёс: Ижкар Гидрометцентр Удмуртия куазь  